b'\n_START_ARTICLE_\nPrekmurski knji\xc5\xbeni jezik\n_START_SECTION_\nRazvoj knji\xc5\xbene norme\n_START_PARAGRAPH_\nOd prve polovice 16. stoletja so \xc5\xbee bili razli\xc4\x8dni rokopisi v prekmur\xc5\xa1\xc4\x8dini, ki so ustvarili prekmursko knji\xc5\xbeno tradicijo (stara martjanska pesmarica). V slovenskem jezikovnem obmo\xc4\x8dju je bila knji\xc5\xbena prekmur\xc5\xa1\xc4\x8dina edini knji\xc5\xbeni jezik, ki je ostal po oblikovanju enotnega slovenskega knji\xc5\xbenega jezika. Marko Jesen\xc5\xa1ek pi\xc5\xa1e, da prekmurski knji\xc5\xbeni jezik v liriki, prozi in publicistiki prekmurskih avtorjev ter v nekaterih \xc4\x8dasopisih \xc5\xa1e vedno \xc5\xbeivi. V liturgiji ju uporabljata prekmurska Evangeli\xc4\x8danska in Binko\xc5\xa1tna cerkev ter Katoli\xc5\xa1ka cekev v Slovenskem Porabju na Mad\xc5\xbearskem. Knji\xc5\xbena prekmur\xc5\xa1\xc4\x8dina si je veliko elementov izposojala iz drugih slovanskih in neslovanskih jezikov, kot iz kajkav\xc5\xa1\xc4\x8dine, gradi\xc5\xa1\xc4\x8dan\xc5\xa1\xc4\x8dine, nem\xc5\xa1\xc4\x8dine, mad\xc5\xbear\xc5\xa1\xc4\x8dine, latin\xc5\xa1\xc4\x8dine, srbohrva\xc5\xa1\xc4\x8dine, osrednje in \xc5\xa1tajerske sloven\xc5\xa1\xc4\x8dine ter nekaj iz \xc4\x8de\xc5\xa1\xc4\x8dine in slova\xc5\xa1\xc4\x8dine. Hkrati je vplivala na kajkavski, \xc5\xa1tajerski in gradi\xc5\xa1\xc4\x8danski jezik. Pomembna postaja prekmurskega knji\xc5\xbenega jezika je bila, ko sta \xc5\xa0tefan K\xc3\xbczmi\xc4\x8d in Miklo\xc5\xa1 K\xc3\xbczmi\xc4\x8d prevedla Novo zavezo Svetega pisma. Avgust Pavel je poskusil napisati slovnico prekmur\xc5\xa1\xc4\x8dine, vendar mad\xc5\xbearizacija ni dovolila izdaje._NEWLINE_Do 21. stoletja je veliko slovenskih jezikoslovcev menilo, da prekmur\xc5\xa1\xc4\x8dina ni knji\xc5\xbena norma, temve\xc4\x8d odklon od slovenskega jezika. Politika je ve\xc4\x8dkrat omejila delovanje knji\xc5\xbene prekmur\xc5\xa1\xc4\x8dine, pogosto so argumentirali na \xc5\xa1ovinisti\xc4\x8dno vendsko vpra\xc5\xa1anje, ker se je pod vplivom mad\xc5\xbearizacije ve\xc4\x8d prekmurskih avtorjev poskusilo \xc4\x8dim bolj odtujiti od sloven\xc5\xa1\xc4\x8dine._NEWLINE_Ker je med kajkav\xc5\xa1\xc4\x8dino in prekmur\xc5\xa1\xc4\x8dino veliko podobnosti, so se prekmurski avtorji trudili bli\xc5\xbeati kajkavskemu knji\xc5\xbenemu jeziku, predvsem tisti avtorji, ki so delali od \xc4\x8dasa Franca Temlina do \xc4\x8dasa Jo\xc5\xbeefa Ko\xc5\xa1i\xc4\x8da. Knji\xc5\xbena kajkav\xc5\xa1\xc4\x8dina je po letu 1850 prenehala, vendar \xc4\x8de bi ostala, takrat prekmurski knji\xc5\xbeni jezik \xc5\xa1e naprej bi bli\xc5\xbeal kajkav\xc5\xa1\xc4\x8dini._NEWLINE_Prekmurski knji\xc5\xbeni in pogovorni jezik v 19. stoletju je vplival na gradi\xc5\xa1\xc4\x8danski jezik. Najpomembnej\xc5\xa1i gradi\xc5\xa1\xc4\x8danski pisatelj v tej dobi je bil Jo\xc5\xbeef Ficko, rojen na Bore\xc4\x8di. Ficko je svoje slovenizme (prekmurizme) koristil v gradi\xc5\xa1\xc4\x8danskem jeziku in vplival tudi na prisi\xc4\x8dko nare\xc4\x8dje._NEWLINE_Po prenehanju knji\xc5\xbene kajkav\xc5\xa1\xc4\x8dine so kajkavski Hrvati v Med\xc5\xbeimurju dolgo \xc4\x8dasa brali prekmurske knjige. V Med\xc5\xbeimurju so se tudi naro\xc4\x8dili na \xc4\x8dasopis Prij\xc3\xa1tel Imreta Augusti\xc4\x8da._NEWLINE_Po prvi svetovni vojni je politik in katoli\xc5\xa1ki duhovnik Jo\xc5\xbeef Klekl skupaj z drugimi pomembnimi prekmurci, kot so bili evangeli\xc4\x8danski senior \xc5\xa0tevan Kovat\xc5\xa1, zahteval jezikovno avtonomijo za Prekmurje, vendar je slovenska oblast izpodbila pro\xc5\xa1njo. V tem \xc4\x8dasu se je prekmurski knji\xc5\xbeni jezik se obnovil. Razli\xc4\x8dni \xc4\x8dasopisi kot so bile Novine, M\xc3\xb6rszka krajina, D\xc3\xbc\xc5\xa1evni list, koledarji Kalendar Srca Jezu\xc5\xa1ovoga, Evangeli\xc4\x8danski kalendar in knjige Hodi k oltarskomi svestvi, Molite bratje! so ustvarili tako imenovani drugi prekmurski neologizem._NEWLINE_Maks Pleter\xc5\xa1nik je predlagal \xc5\xa1iritev slovenskega knji\xc5\xbenega jezika s prekmurskimi besedami. Pleter\xc5\xa1nik je v svojem slovarju zbiral veliko prekmurskih besed od Mihaela Bako\xc5\xa1a, Aleksandra Terplana in perto\xc5\xa1ke rokopisne pesmarice. Stanislav \xc5\xa0krabec je odklonil prekmurizme v slovenskem knji\xc5\xbenem jeziku. Tako je menil, da je prekmur\xc5\xa1\xc4\x8dina in vzhodna \xc5\xa1tajer\xc5\xa1\xc4\x8dina (ki jo je izoblikoval Peter Dajnko) nista knji\xc5\xbeni normi, temve\xc4\x8d jezikovni separatizem, odcepitev od slovenskega jezika in naroda. V resnici se prekmurski knji\xc5\xbeni jezik ni oddaljil od sloven\xc5\xa1\xc4\x8dine in vzhodno\xc5\xa1tajerski jezik je hotel tvoriti prehod med osrednjo in vzhodno sloven\xc5\xa1\xc4\x8dino.\n_START_SECTION_\nPrekmurski knji\xc5\xbeni jezik v 20. stoletju\n_START_PARAGRAPH_\nMed najve\xc4\x8djimi zagovorniki prekmur\xc5\xa1\xc4\x8dine so bili evangeli\xc4\x8dani, predvsem njihov senior \xc5\xa0tevan Kovat\xc5\xa1, ki se je v svojem slavnostnem govoru ob vkorakanju mad\xc5\xbearske vojske 16. aprila 1941 zelo zavzel za prekmurski jezik. Prekmur\xc5\xa1\xc4\x8dino so ohranjali z Evangeli\xc4\x8danskim kalendarjem in D\xc3\xbc\xc5\xa1evnim listom ter seveda z bogoslu\xc5\xbejem v prekmurskem jeziku. Oblast je posku\xc5\xa1ala bogoslu\xc5\xbeja v prekmur\xc5\xa1\xc4\x8dini prepre\xc4\x8diti, vendar so se evangeli\xc4\x8dani sklicevali na svoje zakone, po katerih mora biti bo\xc5\xbeja beseda podana vsakemu \xc4\x8dloveku v njemu razumljivem jeziku._NEWLINE_Bo\xc5\xbeidar Borko je v \xc4\x8dasopisu Murska stra\xc5\xbea pokazal, da vpra\xc5\xa1anje knji\xc5\xbene prekmur\xc5\xa1\xc4\x8dine v slovenskem podro\xc4\x8dju leta 1919 ni bilo mogo\xc4\x8de prikazovati ozko v nare\xc4\x8dnih okvirih, ampak je potrebno upo\xc5\xa1tevati tiste vzroke, ki so v cerkvi, kulturi, politiki, literaturi in jezikovni zgodovini. Ti vzroki so vplivali na to, da se je v panonskem prostoru ohranila knji\xc5\xbena prekmur\xc5\xa1\xc4\x8dina. Ta jezik pa je razli\xc4\x8den od osrednjeslovenskega jezika v glasolovju, oblikoslovju, skladnji in besedju. Zato se delitev na dva tipa slovenskega knji\xc5\xbenega jezika kar sama ponuja. Borko je nastanek in razvoj prekmurskega jezika razumel kot zgodovinsko in kulturno-politi\xc4\x8dno vpra\xc5\xa1anje, vpra\xc5\xa1anje zgodovine slovenske knji\xc5\xbene norme, vpra\xc5\xa1anje jezika v \xc5\xa1olstvu, ter odnost med Prekmurci in Kajkavci._NEWLINE_Po drugi svetovni vojni je slovenska komunisti\xc4\x8dna stranka prepovedala, da bi se na uradnih mestih uporabljalo prekmur\xc5\xa1\xc4\x8dino. Disciplinska komisija je lahko obto\xc5\xbeila ljudi, ki so na javnih mestih govorili prekmursko. Vilko Novak tako se je spominjal 1997: \xc2\xbbPo drugi vojni leta 1956 sem prvi pri\xc5\xa1el uradno na Mad\xc5\xbearsko in v Porabje in tam govoril slovensko v na\xc5\xa1em nare\xc4\x8dju \xe2\x80\xa6 Zato sem bil napaden v doma\xc4\x8dem prekmurskem okolju. Temu je sledila dveletna disciplinska preiskava, ki mi ni mogla dokazati ni\xc4\x8d slabega. Me je pa ovirala pri mojem strokovnem napredovanju.\xc2\xab'